ਸੁਮਨ
ਸੁਮਨ (ਪਹਿਲਾ ਸੁਮਨ ਮਿਸ਼ਰਾ, ਜਗਨੁ ਇਸ਼ਕਈ) (ਜਨਮ 24 ਦਸੰਬਰ 1989) ਭਾਰਤੀ ਅਭਿਨੇਤਰੀ, ਮਾਡਲ, ਗਾਇਕਾ ਅਤੇ ਡਾਂਸਰ ਹੈ।

ਨਿੱਜੀ ਜ਼ਿੰਦਗੀ 
ਸੁਮਨ ਦਾ ਜਨਮ ਅਤੇ ਪਰਵਰਿਸ਼ ਜਮਸ਼ੇਦਪੁਰ, ਝਾਰਖੰਡ ਵਿੱਚ ਹੋਇਆ ਸੀ। ਉਸਨੇ ਆਪਣੀ ਸਕੂਲ ਦੀ ਪੜ੍ਹਾਈ ਡੀ.ਬੀ.ਐਮ.ਐਸ. ਇੰਗਲਿਸ਼ ਸਕੂਲ ਤੋਂ ਕੀਤੀ ਅਤੇ ਆਪਣੀ ਉੱਚ ਵਿਦਿਆ ਮੋਤੀ ਲਾਲ ਨਹਿਰੂ ਪਬਲਿਕ ਸਕੂਲ ਤੋਂ ਪੂਰੀ ਕੀਤੀ। ਉਸਨੇ ਮੁੰਬਈ ਦੇ ਸੋਫੀਆ ਕਾਲਜ ਫਾਰ ਵੂਮੈਨ ਤੋਂ ਗ੍ਰੈਜੂਏਸ਼ਨ ਕੀਤੀ। ਉਸ ਦੇ ਪਿਤਾ ਸੁਸ਼ੀਲ ਕੁਮਾਰ ਮਿਸ਼ਰਾ ਇੱਕ ਡਾਕਟਰ ਹਨ। ਉਹ ਚਾਰ ਸਾਲ ਦੀ ਉਮਰ ਤੋਂ ਹੀ ਡਾਂਸ ਦਾ ਅਭਿਆਸ ਕਰ ਰਹੀ ਹੈ ਅਤੇ ਉਸਨੇ ਕਥਕ ਡਾਂਸ ਵਿੱਚ ਮਾਸਟਰ ਕੀਤੀ ਹੈ।

ਕੈਰੀਅਰ 
ਸੁਮਨ ਨੇ ਆਪਣੇ ਕਰੀਅਰ ਦੀ ਸ਼ੁਰੂਆਤ ਮਾਡਲਿੰਗ ਵਜੋਂ ਕੀਤੀ ਅਤੇ ਉਹ ਉਦੋਂ ਸੁਰਖੀਆਂ ਵਿੱਚ ਆਈ ਜਦੋਂ ਉਸਨੇ ਦੀਵਾਲੀ ਦੇ ਦਿਨ ਪਟਾਖਿਆਂ ਨਾਲ ਇੱਕ ਫੋਟੋਸ਼ੂਟ ਕੀਤਾ। ਇਸ ਤੋਂ ਬਾਅਦ ਉਹ ਫ਼ਿਲਮ ਲੂਟ ਦੇ ਪ੍ਰਮੋਸ਼ਨਲ ਗਾਣੇ 'ਸਾਰੀ ਦੁਨੀਆ ਮੇਰੇ ਇਸਪੇ ' 'ਚ ਨਜ਼ਰ ਆਈ। 2013 ਵਿੱਚ ਉਸਨੇ ਸਿਲੁਨੂ ਓਰੂ ਸੰਧੀਪੂ ਵਿੱਚ ਇੱਕ ਆਈਟਮ ਗਾਣਾ ਕੀਤਾ। ਉਸਨੇ ਅੰਮਾ ਕੀ ਬੋਲੀ ਵਿੱਚ ਵੀ ਤਰਲਾ ਦੀ ਭੂਮਿਕਾ ਨਿਭਾਈ। ਬਾਅਦ ਵਿੱਚ ਉਸ ਨੂੰ ਫ਼ਿਲਮ ਕ੍ਰੇਜ਼ੀ ਕੁੱਕੜ ਫੈਮਲੀ ਵਿੱਚ ਕੰਮ ਮਿਲਿਆ, ਜਿਸ ਵਿੱਚ ਉਸਨੇ ਚੈਰੀ ਦੀ ਭੂਮਿਕਾ ਨਿਭਾਈ ਸੀ। ਇਸਨੂੰ ਪ੍ਰਕਾਸ਼ ਝਾ ਦੁਆਰਾ ਨਿਰਮਿਤ ਕੀਤਾ ਗਿਆ ਸੀ। ਸੁਮਨ ਜਹਾਂਗੀਰ ਆਰਟ ਗੈਲਰੀ ਵਿਖੇ ਰਾਓਸਾਹਿਬ ਗੁਰਵ ਦੀ ਪੇਂਟਿੰਗ ਪ੍ਰਦਰਸ਼ਨੀ ਵਿੱਚ ਵੀ ਸ਼ਾਮਲ ਹੋਈ ਹੈ।

ਫ਼ਿਲਮੋਗ੍ਰਾਫੀ 

 ਬੋਂਗੂ (2017), 
 ਕ੍ਰੇਜ਼ੀ ਕੁੱਕੜ ਫੈਮਲੀ (2015) ਵਿੱਚ ਚੈਰੀ ਵਜੋਂ 
 ਅੰਮਾ ਕੀ ਬੋਲੀ (2013) ਵਿੱਚ ਤਰਲਾ ਵਜੋਂ 
 ਸਿਲੁਨੂ ਓਰੂ ਸੰਧੀਪੂ (2013) ਆਈਟਮ ਗਾਣਾ 
 ਲੂਟ (2011), ਪ੍ਰਮੋਸ਼ਨਲ ਗਾਣਾ "ਸਾਰੀ ਦੁਨੀਆ ਮੇਰੇ ਇਸਪੇ" ਵਿੱਚ ਦਿਖਾਈ ਦਿੱਤੀ

ਹਵਾਲੇ 

21ਵੀਂ ਸਦੀ ਦੀਆਂ ਭਾਰਤੀ ਅਭਿਨੇਤਰੀਆਂ
ਜ਼ਿੰਦਾ ਲੋਕ
ਜਨਮ 1989
ਨਾਚ ਵਿੱਚ ਭਾਰਤੀ ਔਰਤਾਂ ਦੀ ਸੂਚੀ